CELEX: 62013TA0527
Language: el
Date: 2015-06-24 00:00:00
Title: Υπόθεση T-527/13: Απόφαση του Γενικού Δικαστηρίου της 24ης Ιουνίου 2015 — Ιταλία κατά Επιτροπής (Κρατικές ενισχύσεις — Εισφορά επί του γάλακτος — Ενισχύσεις χορηγηθείσες από την Ιταλία στους παραγωγούς γάλακτος — Καθεστώς ενισχύσεων συνδεόμενο με την αποπληρωμή της εισφοράς επί του γάλακτος — Υπό όρους απόφαση — Μη τήρηση όρου βάσει του οποίου αναγνωρίστηκε το συμβατό της ενισχύσεως προς την εσωτερική αγορά — Ενίσχυση ήσσονος σημασίας — Υφιστάμενη ενίσχυση — Νέα ενίσχυση — Τροποποίηση υφιστάμενης ενισχύσεως — Διαδικασία ελέγχου των κρατικών ενισχύσεων — Υποχρέωση αιτιολογήσεως — Βάρος αποδείξεως)

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/19
            
         Απόφαση του Γενικού Δικαστηρίου της 24ης Ιουνίου 2015 — Ιταλία κατά Επιτροπής
   (Υπόθεση T-527/13) (1)
   
   ((Κρατικές ενισχύσεις - Εισφορά επί του γάλακτος - Ενισχύσεις χορηγηθείσες από την Ιταλία στους παραγωγούς γάλακτος - Καθεστώς ενισχύσεων συνδεόμενο με την αποπληρωμή της εισφοράς επί του γάλακτος - Υπό όρους απόφαση - Μη τήρηση όρου βάσει του οποίου αναγνωρίστηκε το συμβατό της ενισχύσεως προς την εσωτερική αγορά - Ενίσχυση ήσσονος σημασίας - Υφιστάμενη ενίσχυση - Νέα ενίσχυση - Τροποποίηση υφιστάμενης ενισχύσεως - Διαδικασία ελέγχου των κρατικών ενισχύσεων - Υποχρέωση αιτιολογήσεως - Βάρος αποδείξεως))
   (2015/C 262/25)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ιταλική Δημοκρατία (εκπρόσωποι: G. Palmieri, επικουρούμενη από τους S. Fiorentino και P. Grasso, δικηγόροι)
   
      Καθής: Ευρωπαϊκή Επιτροπή (εκπρόσωποι: D. Grespan, D. Nardi και P. Němečková)
   
      Αντικείμενο
   
   Αίτημα περί ακυρώσεως της αποφάσεως 2013/665/ΕΕ της Επιτροπής, της 17ης Ιουλίου 2013, για την κρατική ενίσχυση SA.33726 (11/C) [πρώην SA.33726 (11/NN)] την οποία χορήγησε η Ιταλία (Αναβολή της καταβολής της εισφοράς επί του γάλακτος στην Ιταλία) (ΕΕ L 309, σ. 40).
   
      Διατακτικό
   
   Το Γενικό Δικαστήριο αποφασίζει:
   
               1.
            
            
               Ακυρώνει το άρθρο 1, παράγραφος 2, της αποφάσεως 2013/665/ΕΕ της Επιτροπής, της 17ης Ιουλίου 2013, για την κρατική ενίσχυση SA.33726 (11/C) [πρώην SA.33726 (11/NN)] την οποία χορήγησε η Ιταλία (Αναβολή της καταβολής της εισφοράς επί του γάλακτος στην Ιταλία).
            
         
               2.
            
            
               Ακυρώνει τα άρθρα 2 έως 4 της αποφάσεως αυτής καθόσον αφορούν, αφενός, το καθεστώς ενισχύσεων που διαλαμβάνεται στο άρθρο της 1, παράγραφος 2, και, αφετέρου, τις ατομικές ενισχύσεις που χορηγήθηκαν κατ’ εφαρμογή αυτού του καθεστώτος ενισχύσεων.
            
         
               3.
            
            
               Απορρίπτει κατά τα λοιπά την προσφυγή.
            
         
               4.
            
            
               Η Ιταλική Δημοκρατία και η Ευρωπαϊκή Επιτροπή φέρουν τα δικαστικά έξοδά τους.
            
         
      (1)  EE C 344 της 23.11.2013.